ddrg/super_eurlex huggingface dataset:
D.

der henviser til, at det maksimale årlige budget for EGF er på 150 mio. EUR i 2011-priser, dvs. 175 748 000 EUR i 2019-priser, og til, at op til 0,5 % af dette beløb, ifølge artikel 11, stk. 1, i EGF-forordningen kan stilles til rådighed til teknisk bistand på Kommissionens initiativ til at finansiere forberedelse, overvågning, dataindsamling og oprettelse af en vidensbase, administrativ og teknisk støtte, oplysnings- og kommunikationsaktiviteter samt aktiviteter vedrørende revision, kontrol og evaluering, der er nødvendige for at gennemføre EGF-forordningen;
A.

der henviser til, at forslag til ændringsbudget nr. 3/2019 omfatter den foreslåede anvendelse af Den Europæiske Unions Solidaritetsfond til at yde bistand til Rumænien i forbindelse med oversvømmelserne i den nordøstlige region, til Italien for oversvømmelser og jordskred som følge af kraftige regnskyl fra Alperegionrene i nord helt ned til Sicilien, samt til Østrig for de samme fænomener i Alperegionerne/de sydlige regioner i løbet af 2018;
støtter den aftale, der blev indgået i budgetforliget mellem Præsidiet og Budgetudvalget den 19. marts 2019, om at fastsætte forhøjelsen af 2018-budgettet til 2,68 %, hvilket svarer til det samlede niveau for overslagene for 2020 på 2 050 430 000 EUR, om at nedbringe omfanget af udgifter i det foreløbige udkast til budgetoverslag, som Præsidiet havde godkendt den 11. marts 2019 med 18,1 mio. EUR, og om tilsvarende at reducere bevillingerne under følgende budgetposter:

1004 — Ordinære rejseudgifter, 1200 — Vederlag og godtgørelser, 1402 Øvrige ansatte — chauffører i Generalsekretariatet, 2007 — Opførelse af bygninger og indretning af lokaler, 2022 — Vedligeholdelse, reparation, drift og rengøring af bygninger, 2024 — Energiforbrug, 2101 — IT og telekommunikation — regelmæssige aktiviteter under infrastrukturer, 212 — Inventar, 214 — Teknisk materiel og tekniske anlæg, 300 — Udgifter til personalets tjenesterejser og rejser mellem de tre arbejdssteder, 302 — Udgifter til receptioner og repræsentation, 3040 — Diverse udgifter til interne møder, 3042 — Møder, kongresser, konferencer og delegationer, 422 — Udgifter til parlamentarisk assistance;

beslutter at opføre 140 000 EUR i bevillinger på konto 1650 — Lægetjeneste, 160 000 EUR på konto 320 — Køb af ekspertise med bevillinger på 400 000 EUR på konto 3211 — Videnskabeligt mediecentrum; glæder sig over, at disse ændringer blev vedtaget af Præsidiet den 25. marts 2019;
4.

påpeger, at eftersom 2020 er det sidste år i den nuværende FFR, skal gennemførelsen af EU-programmer, og navnlig dem under delt forvaltning inden for samhørighedspolitikken, den fælles landbrugspolitik og den fælles fiskeripolitik, fremskyndes yderligere, således at der kompenseres for tidligere forsinkelser, og for at de når frem til afslutningsfasen; forventer, at dette afspejles i en væsentlig stigning i betalingsanmodningerne, og forventer derfor, at det årlige niveau af betalingsbevillinger for 2020 når et højdepunkt; understreger, at Parlamentet er fast besluttet på at sikre de nødvendige betalinger i 2020 og på at forhindre endnu en betalingskrise i de første år af FFR'en for 2021-2027, som den der indtraf i indeværende periode; fremhæver behovet for løbende at forbedre kontrol- og korrektionsmekanismerne for at sikre en korrekt og hurtig gennemførelse af EU-programmerne;
5.

glæder sig over kontorets bestyrelses afgørelse af 6. juni 2018 om at fritage den administrerende direktør for tjeneste med øjeblikkelig virkning; understreger imidlertid, at budgettet for regnskabsåret 2017 blev gennemført under tilsyn af kontorets tidligere ledelse; fremhæver, at denne betænkning vedrører dechargeproceduren for regnskabsåret 2017; glæder sig over udpegelsen af en midlertidig administrerende direktør den 6. juni 2018 og udnævnelsen af en ny administrerende direktør den 16. juni 2019; anerkender den nye administrerende direktørs engagement med hensyn til at levere betydelige reformer, som sikrer en solid forvaltning; glæder sig over den positive udmelding og hensigten om et fremtidigt tæt samarbejde, som den nye administrerende direktør gav udtryk for under den offentlige høring den 4. september 2019;
15.

udtrykker sin bekymring over de oplysninger, som er kommet frem i de europæiske medier vedrørende virksomhedssponsorering til medlemsstater, der varetager Unionens formandskab, og deler de bekymringer, som unionsborgere og medlemmer af Parlamentet har givet udtryk for; anerkender, at medlemsstaterne forventes at finansiere deres egne formandskaber, og beklager, at det i de senere år er blevet almindelig praksis at anvende virksomhedssponsorering til at dække nogle af deres udgifter i denne forbindelse; er dybt bekymret over den mulige skade på omdømmet og risikoen for tab af tillid, som denne praksis kan medføre for Unionen, dens institutioner og navnlig for Rådet i unionsborgernes øjne; foreslår, at Rådet vedtager retningslinjer med henblik på at fremme formandskabernes finansielle gennemsigtighed og uafhængighed; henstiller kraftigt til Rådet at overveje at opføre formandskaberne på budgettet; vil nøje følge konklusionerne fra Den Europæiske Ombudsmands undersøgelse vedrørende dette spørgsmål; anmoder Rådet om at informere medlemsstaterne om denne bekymring, navnlig den nuværende formandskabstrio;
26.

bemærker, at High Court of Justice (England og Wales) den 20. februar 2019 udstedte sin dom i den sag, som the Canary Wharf Group indbragte over for agenturet om leje af dens lokaler i London; beklager, at Domstolen fastslog, at brexit og dens konsekvenser ikke er en grund til at bringe aftalen til ophør, til trods for at det er anerkendt, at parterne ikke kunne forudse brexit, da kontrakten blev underskrevet i 2011; bemærker imidlertid, at dommen bekræfter, at agenturet har mulighed for at fremleje eller overdrage kontrakten over lokalerne i London med tilladelse fra ejeren; opfordrer agenturet til at undersøge denne mulighed med henblik på at finde en tilfredsstillende løsning inden udgangen af første halvår 2019;
18.

bemærker, at fællesforetagendet IMI2 har en strategi for bekæmpelse af svig, som er i overensstemmelse med Generaldirektoratet for Forskning og Innovations fælles strategi for bekæmpelse af svig; glæder sig over, at der i 2017 ikke blev indberettet nye sager til Det Europæiske Kontor for Bekæmpelse af Svig (OLAF); bemærker imidlertid, at der blev modtaget to anmodninger om oplysninger fra OLAF, hvor der for den enes vedkommende ikke var behov for foranstaltninger, og hvor fællesforetagendet IMI2 for den andens vedkommende indledte en inddrivelsesprocedure;
9.

noterer sig med beklagelse, at fremførslerne til 2019 for afsnit II (administrationsudgifter) ifølge Revisionsrettens beretning var på 35 % (sammenlignet med 40 % i 2017), mens de for afsnit III (aktionsudgifter) var helt oppe på 46 % (sammenlignet med 40 % i 2017), hvilket var i strid med princippet om budgettets etårighed; minder om, at der også blev indberettet så store fremførsler for regnskabsårene 2016 og 2017, og opfordrer agenturet til at analysere de underliggende årsager og forbedre budgetplanlægningen i overensstemmelse hermed; noterer sig agenturets svar, der angiver muligheden for at tilføje og begrunde en liste over potentielle ekstra IT-indkøb for så vidt angår fremførslerne under afsnit II, og hvori den planlagte karakter af fremførsler i forbindelse med programmeringen af store forskningsprojekter, der løber over to år, for afsnit III påpeges, således at de tildelte midler får større effekt;
7.

opfordrer Kommissionen til at gennemføre en feasibilityundersøgelse med henblik på at vurdere muligheden for at lægge instituttet sammen med Cedefop; understreger, at instituttet og Cedefop i stor udstrækning har samme virkefelt, og at en sådan sammenlægning ville forenkle finansieringen af de to agenturer og skabe klarhed over ordningen med EU-agenturerne for den brede offentlighed; opfordrer Kommissionen til i det mindste at overveje at etablere fælles synergier med Cedefop; opfordrer Kommissionen til at evaluere følgende alternativer: overførslen af instituttet til Cedefops hovedsæde i Thessaloniki og overførslen af Cedefop til instituttets hovedsæde i Loughlinstown; bemærker, at dette ville indebære deling af virksomhedstjenester og støttetjenester og forvaltning af de fælles lokaler samt fælles IKT- og telekommunikationsinfrastrukturer og internetbaserede infrastrukturer, hvilket ville betyde enorme besparelser, der ville blive brugt til at finansiere begge agenturer;
10.

er klar over, at agenturet blot er i sit andet hele driftsår efter forlængelsen af mandatet ved udgangen af 2016, og at visse af de faktorer, der førte til budgetændringer, ikke var kendt på tidspunktet for udarbejdelsen af budgettet for 2018; bemærker, at agenturet var nødt til at foretage budgetændringer for at tage højde for lønstigninger som følge af justeringskoefficienten for Portugal;
17.

noterer sig, at 2018 var det første fulde gennemførelsesår for instituttets 17 interne kontrolprincipper efter bestyrelsens vedtagelse i november 2017, og at instituttet i januar 2018 udviklede en metode og udarbejdede et sæt indikatorer til støtte for og styrkelse af den regelmæssige overvågning og årlige vurdering af den interne kontrol; opfordrer instituttet til at aflægge rapport til dechargemyndigheden om de foranstaltninger, der er truffet for at forbedre situationen;
27.

bemærker på baggrund af dechargemyndighedens kommentarer og bemærkninger i relation til, at kontoret er et af de få EU-agenturer, som er placeret flere steder, og at det har indgået lejekontrakter på flere lokaliteter uden at have foretaget en passende analyse af de lokale markeder, at der for så vidt angår kontoret i Rom snart vil blive iværksat et nyt udbud efter, at der er foretaget en egentlig analyse af markedet for leje af kontorlokaler, med henblik på at bringe den aktuelle situation i orden; bemærker endvidere for så vidt angår kontoret i Athen, at den nuværende lejekontrakt udløb i januar 2020, og at en ny udbudsprocedure, som omfatter en egentlig markedsanalyse, i øjeblikket er under forberedelse; bemærker endvidere, at modtage- og sagsbehandlingscentret i Pagani (Lesbos) flyttede de operationelle arbejdssteder, som var beliggende inden for hotspottene, uden for centrene; bemærker, at der i forbindelse med kontoret i Cypern i midten af 2018 blev indgået en ny kontrakt med ejeren af bygningen efter en udbudsprocedure, som havde til formål at regularisere den oprindelige aftale og inkludere mulighed for at udvide, såfremt der skulle opstå yderligere behov; glæder sig over de nye standardprocedurer for udbud, der blev vedtaget den 15. februar 2019, og som indeholder retningslinjer for følsomme aspekter af udbuds- og kontraktforvaltningsprocedurerne, herunder detaljerede bestemmelser om markedsundersøgelser; noterer sig kontorets indsats for at tilpasse sine udbudsprocedurer til den metode, der skal følges af Kommissionens tjenestegrene for så vidt angår prospektering af og forhandling om bygninger og offentliggørelse af meddelelser om markedsudsigter for alle planlagte ejendomskontrakter med henblik på at øge gennemsigtigheden og konkurrencen;
fremhæver, at agenturet delvist finansieres af de gebyrer, det modtager fra virksomheder, der anmoder om registrering af kemikalier i henhold til Europa-Parlamentets og Rådets forordning (EF) nr. 1907/2006 ( 3 ) ; bemærker, at de gældende gebyrer afhænger af virksomhedernes størrelse og mængden af registrerede kemikalier; bemærker, at agenturet har konstateret, at ca. 52 % af virksomhederne havde angivet deres størrelse forkert, hvilket har medført lavere gebyrer; understreger, at dette revisionsresultat viser begrænsningerne ved et system, der i for høj grad bygger på ansøgernes egne oplysninger; bemærker, at agenturet i årenes løb har faktureret gebyrkorrektioner og administrationsgebyrer, der beløber sig til 17,9 mio. EUR, og at agenturet har gjort betydelige fremskridt med hensyn til at inddrive beløb vedrørende korrektioner af uretmæssige gebyrnedsættelser og forfaldne administrationsafgifter; noterer sig, at der dog stadig er et betydeligt kontrolefterslæb, og at man ved udgangen af 2018 ikke kendte omfanget af de gebyrkorrektioner, som det stadig var nødvendigt at foretage; opfordrer indtrængende agenturet til at iværksætte tilsvarende grundige forudgående kontroller for at minimere risikoen for svigagtige egenerklæringer; opfordrer endvidere indtrængende de nationale håndhævelsesmyndigheder til at styrke de verifikationsordninger, der anvendes til at kontrollere og offentliggøre den mængde af kemikalier, som selskaberne har anmeldt; opfordrer agenturet til at aflægge rapport til dechargemyndigheden om sin indsats — og om de opnåede resultater — for fortsat at reducere det betydelige kontrolefterslæb og for at gennemføre gebyrkorrektionerne og inddrive ubetalte gebyrer; opfordrer Kommissionen til at foreslå foranstaltninger til at løse denne situation for at undgå svig ved angivelsen af ansøgernes størrelse og gøre det muligt for agenturet at planlægge sit budget på et mere stabilt grundlag;
7.

minder om, at antallet af såvel nye sager som antallet af verserende sager (dvs. sager, der kræver komplekse efterforskninger, der kan vare flere år) er vokset i løbet af de senere år, og at arbejdsbyrden forventes at stige yderligere som følge af det nye mandat, der trådte i kraft ved udgangen af 2019, og minder endvidere om, at der er behov for yderligere midler for at sætte Eurojust i stand til at støtte Den Europæiske Anklagemyndigheds arbejde; understreger, at foruden anholdelser er også vellykket retsforfølgning på området for alvorlig grænseoverskridende kriminalitet afgørende for borgernes sikkerhed i Unionen; minder ligeledes om, at der i 2018 var det samme antal koordinationscentre som i 2017, nemlig 17, hvilket vidner om dette operationelle værktøjs popularitet og nytteværdi; fremhæver den afgørende rolle, som Eurojust spiller i Unionens sikkerhedskæde, og understreger, at agenturets budget bør matche dets opgaver og prioriteter for at sætte det i stand til at opfylde sit mandat; er derfor yderst bekymret over de alvorlige budgetmæssige nedskæringer, som Kommissionen har foreslået for den flerårige finansielle ramme for 2021-2027, og som vil kunne underminere Eurojusts arbejde og derfor udgøre sikkerhedsrisici i medlemsstaterne; opfordrer Parlamentets udvalg om Borgernes Rettigheder og Retlige og Indre Anliggender til at anmode Eurojusts administrerende direktør om at fremlægge Eurojusts forventede langsigtede finansieringsbehov og i den forbindelse behandle såvel, hvor stor en del af de forventede fremtidige opgaver, der kan dækkes af effektivitetsgevinster, som de operationelle mangler, der vil kunne opstå som følge af utilstrækkelig finansiering, samt de konsekvenser, som dette forventes at få for bekæmpelsen af grænseoverskridende kriminalitet;
19.

bemærker på baggrund af bemærkninger og iagttagelser fra dechargemyndigheden vedrørende agenturets tilsagn om at minimere eventuelle negative virkninger af Det Forenede Kongeriges udtræden af Unionen, at agenturet sendte skrivelser til alle berørte kontrahenter og modtagere af kontrakter og tilskud med anmodning om, at der senest ved udgangen af oktober 2019 skulle være gennemført afbødende foranstaltninger, navnlig for at sikre, at hoved- og underkontrahenterne ikke er enheder, der er etableret i Det Forenede Kongerige, og at backupfaciliteten for Galileos sikkerhedsovervågningscenter er blevet flyttet fra Det Forenede Kongerige til Spanien; opfordrer agenturet til at holde dechargemyndigheden underrettet om resultatet af disse foranstaltninger;
7.

opfordrer Kommissionen til at gennemføre en gennemførlighedsundersøgelse med henblik på at vurdere muligheden for — i tilfælde af, at der ikke sker en fuld sammenlægning — i det mindste at etablere fælles synergier med Eurofound; opfordrer Kommissionen til at evaluere begge scenarier, nemlig overførslen af centret til Eurofounds hovedsæde i Loughlinstown, Irland, og overførelsen af Eurofounds hovedkvarter til centrets hovedsæde i Thessaloniki; bemærker, at dette ville indebære deling af serviceydelser og støttetjenester og fælles forvaltning af lokaler samt deling af IKT, telekommunikations- og internetbaserede infrastrukturer, hvilket ville betyde væsentlige besparelser, som kunne blive brugt til yderligere finansiering til begge agenturer; anerkender, at et virkningsfuldt, effektivt og fejlfrit arbejde i agenturerne hænger tæt sammen med et tilstrækkeligt finansieringsniveau til at dække deres operationelle og administrative aktiviteter; opfordrer derfor medlemsstaterne til at tilpasse de aktiviteter, som agenturerne skal udføre, til den finansiering, de får tildelt;
3.

bemærker, at instituttet stod i spidsen for netværket af agenturer for retlige og indre anliggender og koordinerede regelmæssige opdateringer og udveksling af oplysninger mellem agenturerne; bemærker, at instituttet sammen med andre agenturer ved udgangen af 2018 blev enige om at undersøge mulighederne for et styrket samarbejde mellem agenturer i forbindelse med gennemførelsen af fælles kapacitetsopbygningsprojekter med tredjelande; roser dette samarbejde som et eksempel for andre agenturer, der er værd at følge; opfordrer instituttet til at søge yderligere og bredere samarbejde med EU-agenturerne; opfordrer instituttet til at indlede drøftelser om ressourcedeling om overlappende opgaver mellem andre agenturer med lignende aktiviteter;
22.

noterer sig, at fællesforetagendet BCB2 i 2017 sammen med den fælles revisionstjeneste i Kommissionens Generaldirektorat for Forskning og Innovation iværksatte den første efterfølgende revision af et tilfældigt udsnit af de foreløbige omkostningsanmeldelser under Horisont 2020; bemærker, at fællesforetagendet BCB2 har indført procedurer for forudgående kontrol på basis af finansielle og operationelle skrivebordsgennemgange; bemærker, at fællesforetagendet BCB2 for så vidt angår de mellemliggende og endelige betalinger under det syvende rammeprogram udfører efterfølgende revisioner hos støttemodtagerne, mens det for anmeldelser af projektomkostninger i forbindelse med Horisont 2020 er Kommissionens fælles revisionstjeneste, der er ansvarlig for de efterfølgende revisioner; bemærker dog med bekymring, at der ved udgangen af 2018 var to uafsluttede revisioner, der blev iværksat i 2017, og at fællesforetagendet BCB2 undlod at afslutte disse revisioner på grund af de igangværende drøftelser med støttemodtagerne, der også krævede koordinering med andre af GD for Forskning og Innovations tjenester for at sikre sammenhængende revisionsresultater på tværs af forskellige interessenter;
19.

anerkender agenturets eksisterende foranstaltninger til og løbende bestræbelser på at sikre gennemsigtighed, at forebygge og håndtere interessekonflikter og at beskytte whistleblowere; udtrykker bekymring over, at agenturet ikke har indført et system for erklæringer om interessekonflikter for så vidt angår interne eksperter;
67.

bemærker, at ikke kun migrationsstyring steg som andel af alle godkendte projekter under EUTF, men at midlerne også i stigende grad kom nordafrikanske lande til gode, fra 23 % af de samlede midler til migrationsstyring i 2016 til 52 % i 2018; beklager dybt, at 55 % af midlerne fra vinduet for migrationsstyring i 2017 gik til projekter, som havde til formål at »begrænse og modvirke irregulær migration gennem inddæmning og kontrol af migration«, til trods for at Unionen som en prioritet for EUTF sigter mod at støtte »sårbare og marginaliserede befolkningsgrupper«; advarer om, at anvendelse af udviklingsbistand som et middel til at håndtere migration og sikkerhed ikke blot undergraver Unionens udviklingsprioriteter, men kan skabe mere fattigdom og ustabilitet, som tvinger folk til at forlade deres samfund; opfordrer i denne forbindelse Kommissionen til at overveje at begrænse og/eller annullere midler til finansiel bistand til EUTF's projekter, der ikke respekterer Unionens langsigtede udviklingspolitikker;
18.

bemærker med bekymring, at selv om centret ikke er gebyrfinansieret, er det afhængigt af indtægter fra sine kunder, der er repræsenteret i centrets bestyrelse, og at der derfor er en høj risiko for interessekonflikter i forbindelse med prisfastsættelsen af centrets produkter, som kunne løses, hvis Kommissionen opkrævede gebyrerne på vegne af centret, hvilket ville afstedkomme, at centret fuldt ud ville blive finansieret over Unionens budget; anerkender centrets bemærkning om, at muligheden for finansiering via Unionens budget ville kræve en aftale mellem Kommissionen og budgetmyndigheden; opfordrer centret til at aflægge rapport til dechargemyndigheden om de foranstaltninger, der er truffet for at mindske denne risiko;
18.

bemærker, at Kommissionens interne revisionstjeneste udsendte en revisionsrapport med titlen »Human Resources Management and Ethics in EUROPOL«, og har udarbejdet en handlingsplan for at adressere mulige områder for forbedring; opfordrer agenturet til at aflægge rapport til dechargemyndigheden om udviklingen i denne henseende;
3.

noterer sig på baggrund af Revisionsrettens beretning, at agenturet i 2018 havde finansieringsaftaler med samarbejdslande om operationelle aktiviteter, som udgjorde 59 % af agenturets budget; noterer sig vedrørende udgifterne til udsendelse af menneskelige ressourcer indførelsen af en ny og forenklet finansieringsordning, der i vid udstrækning er baseret på enhedsomkostninger, og bemærker, at der i slutningen af 2018 blev indført et nyt system til efterfølgende kontrol for alle udgiftstyper, samt at agenturets system til forudgående kontrol, som er indbygget i de finansielle kredsløb, blev ændret; fremhæver den vægt, som Revisionsretten har lagt på den omstændighed, at godtgørelsen af udstyrsrelaterede udgifter stadig er baseret på faktiske omkostninger, og at projektet med at gå over til godtgørelser baseret på enhedsomkostninger indtil videre er mislykkedes; noterer sig desuden med bekymring Revisionsrettens bemærkning om, at siden 2014 har samarbejdslandenes dokumentation for de faktiske omkostninger til udstyr, som de har anmodet om godtgørelse for, fortsat med at være utilstrækkelig, og at agenturets forudgående kontrol af disse omkostninger er ineffektiv, medmindre den underbygges af dokumentation; bemærker, at agenturet ikke foretager nogen efterfølgende kontrol af godtgørelser, hvilket øger risikoen for uberettigede omkostningsgodtgørelser yderligere; bemærker med bekymring, at agenturet tillod flere godtgørelser for udgifter, som samarbejdslande havde anmodet om, til trods for at sidstnævnte ikke havde fremlagt den dokumentation, som agenturet havde identificeret og anmodet om; anerkender på baggrund af agenturets svar, at de pågældende samarbejdslande havde fremsendt dokumentation med en detaljeret oversigt over omkostningerne; opfordrer agenturet til i fremtiden klart at angive, hvilken form for dokumentation det kræver fremlagt; opfordrer endvidere agenturet til kun at godtgøre lovligt begrundede udgifter; forventer, at agenturet hurtigt indfører en solid efterfølgende kontrol af godtgørelser og aflægger rapport til dechargemyndigheden om de fremskridt, der er gjort i denne henseende senest i juni 2020;
25.

bemærker, at fællesforetagendet er et offentlig-privat partnerskab mellem Unionen og luftfartsindustrien, som har til formål at udvikle banebrydende teknologier med henblik på at gøre luftfartøjer og lufttransporten væsentlig mere miljøvenlig; bemærker, at det blev oprettet som »fællesforetagendet Clean Sky« i 2007 under det syvende rammeprogram for forskning og teknologisk udvikling (»RP7«) og blev til »fællesforetagendet Clean Sky 2« i 2014 under Horisont 2020-rammeprogrammet for forskning og innovation;